Recordul lui Cristiano Ronaldo, furat de un ugandez. Capitolul la care lusitanul a pierdut din înălțime .
Ugandezul Bevis Mugabi a marcat un gol cu capul după o săritură demnă de NBA. El a sărit 75 de centimetri de la sol, depăşind recordul lui Cristiano Ronaldo. În 2019, Ronaldo marca un gol, în poarta Sampdoriei, care uimea lumea fotbalistică.
Bevis Mugabi este un fotbalist ugandez care joacă în Scoţia, la Motherwell. Ceea ce l-a scos din anonimat a fost golul cu capul marcat împotriva lui Ross County. Așa l-a depăşit pe Cristiano Ronaldo în ceea ce priveşte detenta avută. Portughezul a sărit 71 de centimetri de la sol, iar Bevis 75. În 2019, Cristiano Ronaldo îşi demonstra din nou calităţile fizice în meciul cu Sampdoria. Atunci marca un gol cu capul, de la înălţimea de 2 metri şi 56 de centimetri.